《舟中杂感二首 其二》
明代·徐倬

雀啄黄花满眼蒿，雁连云影下空濠。投人自贱隋明月，无褐空思秦复陶。

碣石寒砧催玉露，广陵秋树接银涛。应知雨雪前途盛，岁暮谁怜左伯桃？

作者简介：（1624—1713）明末清初浙江德清人，字方蘋，号蘋村。明末为倪元璐、刘宗周弟子。清初入谷应泰幕府，为撰《明史纪事本末》。康熙十二年进士。官侍读。三十三年因故被劾归里。以编《全唐诗录》擢礼部侍郎。工诗文。有《蘋村集》。